《延平范子登同侄祖年见访惠诗次韵》
宋代·陈宓

森森九桂植岩幽，所谓伊人在一洲。
别后道尊君可慕，病馀学废我堪羞。
雪惊新白传佳咏，云□残黄会晚秋。
多谢联镳垂访意，疏慵犹可诲还不。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。